Wasiirkii hore ee Duulista iyo hawada Somaliland Farxaan Aadan Haybe ayaa ka waramay taariikhdii uu horumarka wasaaradda la soo maray waxaanu yidhi “Sharaf weyn ayey noo tahay inaanu maanta halkan xilka ku wareejino wax kasta oo aan nolosha aakhiro ahayna dhamaad ayuu leeyahay, dhamaadkaasi ayaa bilaw horleh u ah cida ILAAHEY u garto, waana masuuliyadaasi waxaan maanta wareejinayaa waxaanan ku dhawaaqayaa inaan maanta si rasmi ah u wareejinayo wasaaraddii duulista iyo gaadiidka cirka oo imika laga bilaabo noqonaysa iskuna rogtay hay’adda duulista madaniga ah iyo madaarada, wasaaraddu wasaaradaha ugu sareeya ee ugu tunka weyn ayey ugu jirtay qaranka, waxaanay wasaaraddu maamulaysay todoba madaar oo ay ka mid yihiin kuwa Hargeysa, Berbera, Burco, Laascaanood, Ceerigaabo, Kalabaydh iyo Boorame oo shaqaalahoodu uu ka badan yahay Afar boqol oo shaqaale ah ma hawl yarayn, waxaana mudadii aan xilka hayey ahayd sanad iyo woxoogaa, waana shaqo heegana oo u baahan inaad subaxdii kalahdo, lixda subaxnimo ayaan imanayey shaqada xafiiskii talefoonkayguna 24 saacadoodba wuu furnaa sababtuna na kalifaysayna waxa ay ahayd in waajibkaaga ah wax hawadaa maraya inaad masuul ka tahay”.
